CELEX: 62016TN0841
Language: hr
Date: 2016-11-24 00:00:00
Title: Predmet T-841/16: Tužba podnesena 24. studenoga 2016. – Alex protiv Komisije

30.1.2017   
            
            
               HR
            
            
               Službeni list Europske unije
            
            
               C 30/55
            
         Tužba podnesena 24. studenoga 2016. – Alex protiv Komisije
   (Predmet T-841/16)
   (2017/C 030/63)
   Jezik postupka: francuski
   
      Stranke
   
   
      Tužitelj: Alex SCI (Bayonne, Francuska) (zastupnik: J. Fouchet, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske Komisije od 21. rujna 2016.;
            
         
               —
            
            
               proglasi nezakonitima i nespojivima sa zajedničkim tržištem potpore koje su EFRR, Francuska država, Regionalno vijeće Akvitanije i Opće vijeće Atlantskih Pireneja isplatili CABAB-u;
            
         slijedom toga da,
   
               —
            
            
               naloži Francuskoj državi, Regionalnom vijeću Akvitanije i Općem vijeću Atlantskih Pireneja dekoncentriranim državnim subjektima, kao i Europskom fondu za regionalni razvoj (EFRR) povrat nezakonito isplaćenih potpora, sa zakonskim kamatama računajući od stavljanja potpore na raspolaganje;
            
         
               —
            
            
               naloži Europskoj komisiji snošenje svih troškova postupka, uključujući odvjetničke troškove u visini od 5 000 eura.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog se temelji na unutarnjoj nezakonitosti Odluke Europske Komisije.
            
         
               2.
            
            
               Drugi tužbeni razlog se temelji na nepriopćavanju financiranja dodijeljenog projektu „Technocité”, koje su u korist Aglomeracije Côte-Baskija-Adour (CABAB) proveli EFRR, Francuska država, Regionalno vijeće Akvitanije i Opće vijeće Atlantskih Pireneja.
            
         
               3.
            
            
               Treći tužbeni razlog temelji se na nespojivosti financiranja s unutarnjim tržištem.
            
         
               4.
            
            
               Četvrti tužbeni razlog temelji se na neispunjenju uvjeta za dodjelu financiranja.